Casa dos Traballadores de Tampere

A Casa dos Traballadores de Tampere (en finés Tampereen työväentalo), tamén coñecida como Puistotorni, é unha casa do pobo situada na intersección das rúas Hämeenpuisto e Hallituskatu, no centro da cidade de Tampere, Finlandia. Trátase da primeira casa do pobo de pedra de Finlandia. Na actualidade é un importante centro cultural, acollendo un auditorio, salas de conferencias, o Museo Lenin, ou como lugar de ensaio de agrupacións musicais.

 Historia 
miniatura|Interior da Casa dos Traballadores de Tampere.
A actual Casa dos Traballadores foi a primeira casa do pobo de pedra de Finlandia. As súas orixes remóntanse ao 7 de setembro de 1889, cando a Asociación de Traballadores de Tampere alugou o terreo no que se encontra o edificio actual e que daquela estaba ocupado por unha casa de madeira que era empregada como escola. Posteriormente mercou o terreo a un agricultor chamado K. Villilältä e remodelou a casa de acordo co deseño de Georg Schrek para finalmente inaugurar a casa do pobo o 21 de setembro de 1890.

Foi inaugurada o 18 de novembro de 1900 e dende aquela foi ampliada en varias ocasións, a primeira delas en 1905 da man do arquitecto Lambert Pettersson. Aínda así, a falta de espazo volveu ser un problema e en 1907 presentouse un concurso para o deseño do edificio ao que se presentaron 14 propostas de entre as cales seleccionouse a proxecto de Heikki Kaartinen. Con todo, a falta de fondos atrasou a obra ata 1912.

Outras ampliacións chegarían nas décadas seguintes, a primeira delas en 1930, cando se ampliou cara á parte norte do terreo derrubando os últimos edifícios de madeira seguindo os deseños do arquitecto municipal Bertel Strömmer e a torre elevouse ata os oito andares.

En 2012 introduciuse o nome comercial Puistotorni.

 Espazos 
A Casa dos Traballadores de Tampere conta con diferentes espazos para concertos, salas de reunións e conferencias:

SalaCapacidademáximaKonsu  400Väinö Voionmaa  100Yrjö Mäkelin  64Unto Kanerva  40Jenny Matinaho  25

 Museo Lenin 
miniatura|Cartel do Museo Lenin no exterior do efificio.

O Museo Lenin é o único museo de occidente adicado á figura do revolucionario ruso. En 1905 Lenin e Stalin reuníronse por primeira na Casa dos Traballadores de Tampere con motivo dunha conferencia do Partido Obreiro Socialdemócrata Ruso. Foi inaugurado o 20 de xaneiro de 1946 para conmemorar a morte de Lenin, e en 2014 foi transferido ao Museo dos Traballadores Werstas, despois do cal foi renovado, reabrindo as súas portas en 2016. O museo está situado na sala onde tivo lugar a reunión entre ambos revolucionarios.

 Notas 

 Véxase tamén 

 Ligazóns externas 
 Sitio web de Puistotorni 
 Sitio web da Asociación de Traballadores de Tampere 
 Sitio web do Museo Lenin   

Categoría:Edificacións de Tampere